Nordjysk medister og andet svinekød, som er blevet solgt i Rema 1000, bliver nu tilbagekaldt, da der er blevet fundet salmonella i medisteren i forbindelse med en rutinemæssig prøveudtagning. Det oplyser producenten bag kødet - Himmerlandskød - i en pressemeddelelse. Tilbagekalder flere slags kød Derfor tilbagekalder virksomheden nu medister og hakket grise- og skinkekød af mærket Frilandsgris, samtidig med at man opfordrer forbrugere, der har købt kødet, til at kassere det eller returnere det til butikken. Det gælder også, selvom kødet har været frosset ned. Grunden til, at man tilbagekalder hakket grise- og skinkekød, skyldes et forsigtighedsprincip ifølge producenten. Hvis kødet ikke gennemsteges, eller der sker krydsforurening under tilberedningen, kan der opstå salmonellainfektion. Symptomerne er blandt andet diarré, kvalme, mavesmerter, feber og opkast.

Opsummering:
Kødet er blevet solgt i Rema 1000.